تورکیه ایله ایسراییل آراسیندا 2010.جو ایلدن بو یانا ایلک سیاسی مشاوره‌لر آنکارادا ائدیلدی.
دیپلوماتیک قایناق‌لاردان الده ائدیلن معلوماتا گؤره، تورکیه-ایسراییل خاریجی ایشلر باخانلیق‌لری مستشارلاری سویه‌سین‌دکی سیاسی مصلحت‌لشمه‌لرین 15.جی تورو دونن آنکارادا ائدیلدی.
1987.جی ایلدن اعتباراً گرچکلشدیریلمکده اولان سیاسی مصلحت‌لشمه‌لره 6 ایللیک آرا‌دان سونرا تکرار باشلانمیش اولماسی، ایکی اؤلکه ایلیشکی‌لری‌نین نورماللاشدیریلماسی باره‌سینده ژوئن 2016دا واریلان آنلاشمانین طبیعی نتیجه‌سینی تشکیل ائدیر.
دوننکی مشاویره‌لرده تورکیه ایله ایسراییل آراسیندا گوندمده اولان قونولار گؤزدن گئچیریلرکن، اؤزللیکله انرژی، اقتصادیات، مدنیت و توریزم ساحه‌لرینده امکداش‌لیق ایمکان‌لاری مذاکیره ائدیلدی.
سیاسی مشاویره‌لرده آیریجا باشدا اورتادوغو و دوغو آغ دنیز اولماق اوزره گئنیش بؤلگه‌دکی گلیشمه‌لره باغلی فیکیر آلیش وئریشی اولدو. تورکیه-ایسراییل ایلیشکی‌لری‌نین بؤلگه‌نین ثابت‌لیگی و گوونلیگی باخیمین‌دان داشیدیغی اؤنم اوزرینده فیکیر بیرلگی اورتایا قویولدو.
سیاسی مصلحت‌لشمه‌لره باشلاماسییلا نورماللاشما سوره‌جینده، چوخ اؤلچولو ایلیشکی‌لرین گلیشدیریلمه‌سی یولوندا آددیم‌لار آتیلماسی و قارشی‌لیق‌لی سفرلرین آرتماسی هدف‌لنیر.
بو چرچیوه‌ده مدنیت و توریزم باخانی نابی آوجی، گله‌جک هفته ایسراییله گئده‌جک.
